নেতাকর্মীদের গ্রেফতারের প্রতিবাদে বন্দর নগরী চট্টগ্রামে জামায়াতে ইসলামীর ডাকা সকাল-সন্ধ্যা হরতাল চলছে। বুধবার সকাল ৬টা থেকে হরতাল শুরু হয়েছে। চলবে সন্ধ্যা ৬টা পর্যন্ত। এখনো হরতালের কারণে নগরী এবং জেলার কোথাও কোনো অপ্রীতিকর ঘটনার খবর পাওয়া যায়নি। বর্তমান সরকারের দ্বিতীয় মেয়াদে এ প্রথমবারের মত চট্টগ্রামে হরতাল পালিত হচ্ছে। হরতালে নগরীতে সবধরনের যান চলাচলসহ স্কুল-কলেজ ও অফিস-আদালত বন্ধ রয়েছে। তবে চট্টগ্রাম থেকে ট্রেন চলাচল স্বাভাবিক রয়েছে। এছাড়া, চট্টগ্রামে এসএসসি পরীক্ষা হরতালের আওতামুক্ত রেখেছে জামায়াত।